turjo4nis/wikipedia-bn-dump-20250701 huggingface dataset:
নিউ ইয়র্ক স্টেট রুট ৩৪৪

নিউইয়র্ক স্টেট রুট ৩৪৪ (এনওয়াই ৩৪৪) যুক্তরাষ্ট্রের নিউ ইয়র্কে অবস্থিত, কলম্বিয়া কাউন্টির একটি রাজ্য মহাসড়ক। রাস্তাটি ১.৯০ মাইল (৩.০৬ কিঃমি) লম্বা এবং নিউইয়র্ক-ম্যাসাচুসেটস বর্ডার এলাকায় অবস্থিত ব্যাসবিস ফলস পার্কের সংযোগ সড়ক হিসেবে ব্যবহৃত হয়। এনওয়াই ৩৪৪ এর পশ্চিমপ্রান্তে কোপেক ফলস এ এওয়াই ২২ এ অবস্থিত। পূর্বপ্রাপ্ত ম্যাসাচুসেটস সীমান্তে অবস্থিত। যেখানে ব্যাসবিস ফলস স্টেট পার্ক অবস্থিত। একে স্থানীয় মহাসড়ক ধরা হয়। ১৯৩২ সালে এনওয়াই ৩৪৪ এর নামকরণ করা হয়। পরবর্তীতে ১৯৫৩ সালে এর দৈর্ঘ্য বাড়িয়ে এনওয়াই ২২ এর বাইপাস সড়কে পরিনত করা হয়।

রাস্তার বিবরণ

এনওয়াই ৩৪৪ এর একপ্রান্ত কোপেক ফলস, এনওয়াই ২২ এ অবস্থিত। রাস্তাটি  দক্ষিণ-পূর্ব দিকে মোড় নেয় টেকনিক স্টেট পার্ক এলাকায়। সেখানে এনওয়াই ৩৪৪ বেশ কিছু স্থানীয় রাস্তা অতিক্রম করে। এরপর দুই রাজ্যের মধ্যবর্তী ১৮০০ ফিট উচ্চতার সানসেট পাহাড়কে পাশ কাটিয়া পূর্বদিকে অগ্রসর হয়, যেখানে এনওয়াই ৩৪৪ চেডার মাউন্টেইন অতিক্রম করে। চেডার মাউন্টেইন অতিক্রম করে রাস্তাটি ম্যাসাচুসেটস এ প্রবেশ করে। এখানেই ব্যাসবিস ফলস স্টেট পার্ক এলাকায় রাস্তাটির সমাপ্তি ঘটে।

ইতিহাস
১৯৩২ সালে ১.৫২ মাইল দৈর্ঘ্য বিশিষ্ট পশ্চিমে কোপেক ফলস থেকে পূর্বে ম্যাসাচুসেটস পর্যন্ত বিস্তৃত রাস্তাটিকে এনওয়াই ৩৪৪ নামকরণ করা হয়। সেই সময়, এনওয়াই ২২ কোপেক ফলসের সরাসরি সংযোগ সড়ক ছিল। কিন্তু ১৯৪৭ থেকে ১৯৫৩ সালে একে কোপেক ফলসের একটি বিকল্প সড়ক হিসেবে পাল্টে ফেলা হয়,  কোপেক ফলসের বিকল্প সড়ক হিসেবে ব্যবহার করতে  দক্ষিণের এনওয়াই ২২ এর অংশবিশেষ এখন এনওয়াই ৯৮০ এফ এর একটি রেফারেন্স রুট হিসেবে ব্যবহৃত হয়।

মূখ্য অংশবিশেষ
পুরো রাস্তাটিই কলম্বিয়া কাউন্টিতে অবস্থিত।

আরও দেখুন

তথ্যসূত্র

বহিঃসংযোগ

344
Transportation in Columbia County, New York
নিউ ইয়র্ক অঙ্গরাজ্যের মহাসড়ক
শো বিজনেস

শো বিজনেস (, অর্থ: প্রদর্শন ব্যবসা বা প্রদর্শন বাণিজ্য), যাকে অনেকসময় সংক্ষেপে শো বিজ (show biz) বা শোবিজ (showbiz) বলে ডাকা হয় ( ১৯৪৫ থেকে), তা হল সকল প্রকারের বিনোদন, বিশেষ করে লাইট এন্টারটেইনমেন্ট অর্থাৎ অডিওভিজুয়াল বা শ্রবণ-দর্শন বিনোদনের একটি সাধারণ পারিভাষিক নাম। এই শব্দটি বাণিজ্যিক ব্যক্তিবর্গ (ব্যবস্থাপক, প্রতিনিধি, নির্মাতা এবং পরিবেশক) থেকে শুরু করে সৃজনশীল উপকরণ (শিল্পী, অভিনেতা, লেখক, সঙ্গীতশিল্পী, এবং কলাকুশলী) পর্যন্ত সকল প্রকারের বিনোদনমূলক বাণিজ্যিক উৎপাদনশিল্পের ক্ষেত্রে প্রয়োগ করা হয়। বিংশ শতাব্দীর পুরোটা সময় জুড়ে শব্দটি সর্বাধিক ব্যবহৃত হলেও মূলত ১৮৫০ সালেই শব্দটি প্রথম আক্ষরিকভাবে ব্যবহৃত হয়। সেই সময় থেকে কয়েক দশক পর্যন্ত, এটি বিনোদনজগতের সর্বাধিক ব্যবহৃত একটি শব্দ ছিল। বিংশ শতাব্দীর শেষের দিকে, শব্দটি বহুমুখী অনুষ্ঠানের যুগের ঈষৎ গোপনীয় বৈশিষ্ট্যকে নির্দেশ করা শুরু করে, কিন্তু বর্তমানেও পরিভাষাটির ব্যবহার সক্রিয় রয়েছে।

তথ্যসূত্র

আরও দেখুন

 সাংস্কৃতিক শিল্প
 সাংস্কৃতিক প্রযুক্তি
 আলোক বিনোদন
 সৃজনশীল শিল্প
 শোবিজ পরিবারসমূহের তালিকা
 বিনোদনের সময়রেখা
 Business Overview Examples

 
অভিনয় শিল্পকলা
পরিবেশন শিল্পকলা
ফরিদপুর সরকারি পলিটেকনিক ইনস্টিটিউট

ফরিদপুর পলিটেকনিক ইনস্টিটিউট   বাংলাদেশের ফরিদপুরে অবস্থিত একটি সরকারি পলিটেকনিক ইনস্টিটিউট। ১৯৬৩ সালে কলেজটি প্রতিষ্ঠিত হয়। এটি ফরিদপুরের প্রথম ও বাংলাদেশের অন্যতম প্রাচীন ও বৃহত্তম প্রকৌশল ডিপ্লোমা কলেজ। এটি চার বছর মেয়াদী প্রকৌশলে ডিপ্লোমা ডিগ্রি প্রদান করে থাকে।

ইতিহাস 
এটি ১৯৬৩ সালে প্রতিষ্ঠিত হয়। এর নাম ছিল ফরিদপুর টেকনিক্যাল ইনস্টিটিউট। ১৯৬৭ সালে এর নাম পরিবর্তন করে ফরিদপুর পলিটেকনিক ইনস্টিটিউট রাখা হয়।

অবস্থান 
ফরিদপুর পলিটেকনিক ইনস্টিটিউট ফরিদপুর শহরের অদূরে বায়তুল আমানে অবস্থিত। এর বিপরীতে রাজেন্দ্র কলেজের অনার্স শাখা অবস্থিত।

ক্যাম্পাস 

মূল ক্যাম্পাসে তিনতলা বিশিষ্ট একাডেমিক ভবন, প্রশাসনিক ভবন , লাইব্রেরী, আধুনিক যন্ত্রপাতি সমৃদ্ধ বড় বড় ওয়ার্কশপ ভবন, বিভিন্ন বিভাগের আলাদা ভবন এবং ল্যাবরেটরী এবং একটি ৫০০ জন ধারণ ক্ষমতা সম্পন্ন মিলনায়তন, ছাত্র মিলনায়তন ইত্যাদি।

এছাড়া কলেজে প্রশাসনিক ভবনের পাশে রয়েছে মসজিদ ও খেলার মাঠের পাশে  শহীদ মিনার। মাঠের  সম্মুখ পাশে কৃষি ব্যাংক ফরিদপুর পলিটেকনিক শাখা ও পোষ্ট আফিস আছে।

প্রযুক্তি 
এখানে বাকাশিবো কর্তৃক চার বছর মেয়াদী 'প্রকৌশলে ডিপ্লোমা' ডিগ্রি প্রদান করা হয়। 
একাডেমিক প্রযুক্তসমূহের মধ্যে রয়েছে

 রেফ্রিজারেশন ও এয়ারকন্ডিশনিং
 ইলেকট্রিক্যাল
 যন্ত্রকৌশল
 সিভিল
 কম্পিউটার
 পাওয়ার (অটোডিজেল)

শিক্ষক ও কর্মচারী 
অত্র কলেজে ইন্সট্রাকটর, জুনিয়র ইন্সট্রাকটর পদে ৬০ জনের উপরে শিক্ষক রয়েছে। বিভিন্ন ওয়ার্কশপে আছে প্রথম শ্রেণীর ওয়ার্কশপ সুপার। এছাড়া বিভিন্ন ল্যাবে অভিজ্ঞ ক্রাফট ইন্সট্রাকটর রয়েছে।

ওয়ার্কশপ ও ল্যাবরেটরিসমূহ 
রেফ্রিজারেশনিং ও এয়ারকন্ডিশনিং শপ
রেফ্রিজারেশন ল্যাব
ইলেকট্রিক্যাল ওয়্যারিং শপ
ইলেকট্রিক্যাল মেশিন শপ
ইলেকট্রিক ও ইলেকট্রনিক্স ল্যাব
অডিও ভিজ্যুয়াল ল্যাব
সার্ভে ল্যাব
লুব্রিক্যান্ট অ্যান্ড ফ্লুইড ল্যাব
সিভিল ম্যাশিনারি অ্যান্ড ম্যাশন শপ
হাইড্রোলিক্স ল্যাব
প্লাম্বিং অ্যান্ড সয়েল টেস্টিং ম্যাকানিক্স ল্যাব
উড শপ
সয়েল টেস্টিং ল্যাব
ম্যাটেরিয়ালস টেস্টিং ল্যাব
মেশিন শপ
ওয়েল্ডিং অ্যান্ড ফাউন্ড্রি শপ
শিট মেটাল শপ
অটো ডিজেল শপ
স্টিম অ্যান্ড গ্যাস ল্যাব
সফটওয়্যার ল্যাব-১
সফটওয়্যার ল্যাব-২
নেটওয়ার্ক ল্যাব
কম্পিউটার ল্যাব 
ডিজিটাল ল্যাব
ফিজিক্স ল্যাব
কেমেস্ট্রি ল্যাব
ড্রইং ল্যাব ইত্যাদি।

ছাত্রাবাস 
ছাত্রদের জন্য ২টি  এবং ছাত্রীদের জন্য একটি আবাসিক হল রয়েছে। ছাত্রদের হল:
 কবি আলাওল ছাত্রাবাস 
 শহীদ তিতুমীর ছাত্রাবাস
 মহিলা ছাত্রাবাস

তথ্যসূত্র

বহিঃসংযোগ 

 
 অফিসিয়াল ওয়েবসাইট 

ঢাকা বিভাগের পলিটেকনিক ইনস্টিটিউট
বাংলাদেশের কারিগরি শিক্ষাপ্রতিষ্ঠান
ফরিদপুর জেলার শিক্ষাপ্রতিষ্ঠান
১৯৬৩-এ প্রতিষ্ঠিত শিক্ষাপ্রতিষ্ঠান
১৯৬৩-এ পূর্ব পাকিস্তানে প্রতিষ্ঠিত
বাংলাদেশের সরকারি পলিটেকনিক ইনস্টিটিউট
ফরিদপুর জেলার মহাবিদ্যালয়
ঢাকার বিশ্ববিদ্যালয় ও মহাবিদ্যালয়
এম-৪১ (মিশিগান হাইওয়ে)

এম-৪১ (মিশিগান হাইওয়ে) যুক্তরাষ্ট্রের মিশিগান অঙ্গরাজ্যের লোয়ার পেনিনসুলার একটি প্রাক্তন নামাঙ্কিত স্টেট ট্রাঙ্কলাইন হাইওয়ে ছিল। রাস্তাটি হল্টন এর নিকটে শুরু হয়ে প্রথমে উত্তর দিকে চলে তারপর উত্তর-পশ্চিম দিকে এগিয়ে হার্টে গিয়ে শেষ হয়। মহাসড়কটি ১৯১৯ সালে তৈরি করা হয়েছিল এবং ১৯২৬ সাল পর্যন্ত চলে। এরপর থেকে আর এ নাম পুনরায় ব্যবহার করা হয়নি।

রাস্তার বিবরণ 
এম-৪১ বর্তমান দিনের রুট এম-১২০ অনুসারে হল্টন ও হেসপেরিয়ার মধ্যে সংযুক্ত ছিল। রাস্তাটি মুস্কেগান-নিউয়েগো কাউন্টি লাইনের উত্তর-পূর্ব থেকে শুরু হয়েছে। এরপর রাস্তাটি মুস্কেগান, নিউয়েগো ও ওসেয়ানা কাউন্টির ট্রি পয়েন্ট কাউন্টি লাইনে কাছাকাছি গিয়ে উত্তর দিকে বাক নিয়েছে। সেখান থেকে এম-৪১ নিউয়েগো-ওসেয়ানা কাউন্টি লাইন বরাবর উত্তর দিকে হেসপেরিয়ার দিকে এগিয়ে গেছে। এরপর রাস্তাটি পশ্চিম দিকে বাক নিয়ে ফেরির দিকে এগিয়ে যায় এবং তারপর উত্তর-পশ্চিম দিকে বাক নিয়ে হার্টের দিকে চলে গেছে।

ইতিহাস 
১৯১৯ সালে যখন প্রথম স্টেট হাইওয়ে সিস্টেম স্বাক্ষরিত হয়, তখন হল্টন এবং হার্ট এর মধ্যবর্তী রাস্তাটিকে এম-৪১ নামকরণ করা হয়েছিল। ১৯২৬ সালের ১১ নভেম্বর যুক্তরাষ্ট্র নাম্বারেট হাইওয়ে সিস্টেম তৈরি এবং আপার পেনিনসুলায় ইউএস হাইওয়ে ৪১ নামকরণ করার পর, মিশিগান অঙ্গরাজ্য মহাসড়ক বিভাগ স্টেট হাইওয়েসমূহ পুনঃনাম্বারিত করে, যাতে নতুন ইউএস হাইওয়ের নাম্বারের প্রতিলিপি না হয়। এ প্রক্রিয়ায়, এম-৪১ এর নাম বাতিল করা হয়। রাস্তাটির দক্ষিণের অর্ধে্যক অংশের নতুন নামকরণ হয় এম-২০ এবং উত্তর অংশের নাম হয় এম-৮২।

প্রধান সংযোগস্থলসমুগ

আরও দেখুন

তথ্যসূত্র

বহিঃসংযোগ 

 M-41 at Michigan Highways

মিশিগানের প্রাক্তন অঙ্গরাজ্য মহাসড়ক
কে-১০৪ (ক্যান্সাস হাইওয়ে)

কে-১০৪ হল যুক্তরাষ্ট্রের ক্যান্সাস অঙ্গরাজ্যের সেলিন কাউন্টিতে অবস্থিত একটি অঙ্গরাজ্য মহাসড়ক। কে-৪ এর জাংশন থেকে ইন্টারস্টেট ১৩৫/ইউএস রুট ৮১ (আই-১৩৫/ইউএস-৮১) এর জাংশন পর্যন্ত রাস্তাটির দৈর্ঘ্য ৩.৭ কিলোমিটার (২.৩ মাইল)। এর বার্ষিক গড়ে দৈনিক যানচলাচলের মান ১০০০ থেকে ১৩০০ ভেহিক্যাল এবং এটি ফূটপাতসহ সমন্বিত পাকা রাস্তা। এটি জাতীয় মহাসড়ক ব্যবস্থার অংশ নয়। রুটটি ১৯৬৭ সালে তৈরি হয় এবং এরপর আর তেমন কোন পরিবর্তন হয়নি।

রাস্তার বিবরণ

রাস্তাটি আই-১৩৫/ইউএস-৮১ এর নিকটে কে-৪ এর একটি জাংশনের দক্ষিণে শুরু হয়েছে। এটি প্রায় ৩.২ কিলোমিটার (২ মাইল) গ্রামীণ কৃষি জমির মধ্য দিয়ে, ঠিক মেন্টোর পশ্চিমে সলোমন রোডে পশ্চিমদিকে বাক নেওয়া আগ পর্যন্ত, আই-১৩৫/ইউএস-৮১ এর সমান্তরালে এগিয়ে চলেছে। এরপর রাস্তাটি পশ্চিমদিকে বাকনিয়ে আনুমানিক ০.৪৮ কিলোমিটার (০.৩ মাইল) চলার পর আই-১৩৫/ইউএস-৮১ এর একটি ইন্টারচেঞ্জ-এ গিয়ে শেষ হয়েছে। রুটটির মোট দৈর্ঘ্য ৩.৭ কিলোমিটার (২.৩ মাইল), যা সম্পূর্ণ সেলিন কাউন্টিতে অবস্থিত।

রাস্তাটির বার্ষিক গড়ে প্রতিদিনের যানচলাচলের মান প্রথম ১.৬ কিলোমিটারে (১ মাইলে) ১,২৬০ ভেহিক্যালেরও বেশি এবং এএডিটি অনুযায়ী শেষ ২.১ কিলোমিটারে (১.৩ মাইল) ১.০৬৯ ভেহিক্যাল। সম্পূর্ণ রুটটি ফুটপাত দিয়ে বাধানো একটি পাকা রাস্তা। তবে কে-১০৪ জাতীয় মহাসড়ক ব্যবস্থার অংশ নয়।

ইতিহাস
১৯৬৭ সালে যখন সেলিনের কাউন্টি রুটিং বর্তমান বিন্যাস ঠিক করেছিল, তখন আই ১৩৫ যা ১৩৫ডব্লিউ নামে স্বাক্ষরিত এর সাথে কে-১০৪ তৈরি করা হয়েছিল।  এরপর রাস্তাটির আরকোন পরিবর্তন হয়নি।

প্রধান সংযোগস্থলসমূহ

আরও দেখুন

তথ্যসূত্র

বহিঃসংযোগ

রুটের বর্ণনা 

ক্যান্সাসের অঙ্গরাজ্য মহাসড়ক
মিসিসিপি মহাসড়ক ৩৬৬ (প্রিনটিস প্রদেশ)

মিসিসিপি মহাসড়ক ৩৬৬ (এমএস ৩৬৬) মিসিসিপির প্রিনটিস প্রদেশের একটি মহাসড়ক। এটি শুরু হয়েছে পশ্চিমের লি- প্রিনটিস প্রদেশ লাইন এমএস ৩৭০ এ। এটার পূর্বের স্টেশন, এমএস ৩৭১ থেকে পূর্বদিকের ভ্রমণের রাস্তা হিসেবে অনেক প্রদেশের রাস্তাকে ছেদ করেছে। যাত্রাপথটি ১৯৫৭ সালে নামকরণ হয়েছিল এবং ১৯৭১ সালে সম্পূর্ণরূপে বাঁধানো হয়।

যাত্রাপথে বিবরণ 
এমএস ৩৬৬ লি- প্রিনটিস প্রদেশ লাইনের এমএস ৩৭০ এ শুরু হয়েছে। যাত্রাপথে বাঁক কাউন্টি রুট ৫০১১ (৫০১১ কোং) কে ছেদ করার পরে উত্তরদিকে গেছে। কোং ৫৪১১ এ, রাস্তা বন মধ্য দিয়ে যাওয়ার সময় ধারাবাহিকভাবে বাঁক শুরু হয়। এমএস ৩৬৬ শীঘ্রই কোং ৫৩৩৪ পৌঁছেছে ও দক্ষিণ-পূর্বের গভীরের দিকে গেছে। এটা কোং ৫৩৪৫ এর দক্ষিণ বাঁকের আগে, সাময়িকভাবে পূর্বের কোং ৫৪৪১ এর দিকে এগিয়েছে। রাস্তাটি আবার পূর্বদিকের ছোট কৃষিজমির এলাকা কোং ৫৪৫০ এ গেছে। এমএস ৩৬৬ কোং ৫৪৮১ কে ছেদ করার পরে ক্যাসি ক্রিককে অতিক্রম করেছে। রাস্তাটি উপরের দিকে গেছে যেহেতু এটা ম্যারিটায় প্রবেশ করেছে এবং এমএস ৩৬৬ এমএস ৩৭১ এ শেষ হয়েছে। রাস্তাটি কোং ৪০৫০ হিসাবে চলতে থাকে।

২০১৩ সালে, মিসিসিপি ডিপার্টমেন্ট অফ ট্রাস্নপোট (এম.ডি.ও.টি) হিসাবে ৭৬০ এর অধিক যানবাহন পশ্চিমের কোং ৫৩১১ এ ভ্রমণ করে এবং ৬৫০ এর কম যানবাহন পূর্বের কোং ৫৩৮১ এ ভ্রমণ করে।  এম.এস. ৩৬৬ ন্যাশনাল হাইওয়ে সিস্টেম(এন. এইচ. এস) এর একটি অংশ হিসাবে অন্তর্ভুক্ত নয়, মহাসড়কের নেটওয়ার্ক অর্থনীতি, গতিশীলতা ও জাতির প্রতিরক্ষার জন্য সবচেয়ে গুরুত্বপূর্ণ বলে চিহ্নিত হয়।  আইনত এটাকে মিসিসিপি কোড §৬৫-৩-৩ তে সংজ্ঞায়িত করা হয়। সকল এমএস ৩৬৬ এম.ডি.ও.টি দ্বারা পরিচালিত হয়।

ইতিহাস 
এমএস ৩৭০ থেকে এমএস ৩৬৩ পযন্ত একটি নুড়ি রাস্তা হিসাবে, এমএস ৩৬৬ কে ১৯৫৭ সালে নামকরণ করা হয়েছিল। ১৯৬৫ সালে, এমএস ৩৬৬ এর পূর্বাঞ্চলীয় স্টেশন এমএস ৩৭১ এ পরিবর্তনের কারণে, এমএস ৩৬৩ এবং এমএস ৩৭১ পূনঃরাস্তা হয়েছিল। সকল এমএস ৩৬৬ ১৯৭১ সালে বাঁধানো হয়েছিল।

প্রধান ছেদ

তথ্যসূত্র 

মিসিসিপি অঙ্গরাজ্যের মহাসড়ক
মিসিসিপি মহাসড়ক ৭৯২

মিসিসিপি হাইওয়ে ৭৯২ পূর্ব মিসিসিপির একটি মহাসড়ক। সড়কটি ইউএস ৪৫ সড়ক একটি ছেদ থেকে শুরু হয়ে পূর্ব দিকে যাত্রা করে। সড়কের অর্ধেকের আগে, এসআর ৭৯২ সড়কের  দক্ষিণে ঘুরে যায় এবং পূর্ব টার্মেনাস এমএস ৩৮৮ সড়কের দিকে যাত্রা করে। এমএস ৭৯২ সড়কটি ১৯৯৮ সালে নামকরণ করা হয়, এখন পর্যন্ত সড়কটির উল্লেখ্যযোগ্য কোনো পরিবর্তন হয়নি।

রাস্তার বিবরন
এমএস ৭৯২ সড়কটি লওন্ডেস কান্টির দক্ষিণ প্রান্তে এবং নোক্সুবি কান্টির উত্তর প্রান্তে অবস্থিত। ২০১২ সালে মিসিসিপি যোগাযোগ মন্ত্রণালয় (এমডিওটি) এর গণনামতে ১৮০০ যানবাহন ট্রিনিটি  ও ওয়ারহাউজ সড়কের পশ্চিমে এবং ৫৪০ যানবাহন ব্লুইট সড়কের দক্ষিণ দিক দিয়ে চলাচল করে।  এমএস  ৭৯২ জাতীয় হাইওয়ে পদ্ধতির (এনএইচএস) অংশ নয়। জাতীয় হাইওয়ে পদ্ধতি হল হাইওয়েসমূহের একটি নেটওয়ার্ক, যা দেশের অর্থনীতি, গতিশীলতা এবং প্রতিরক্ষার জন্য সবচেয়ে বেশি গুরুত্বপূর্ণ। এমএস  ৪৫৪ আইনগতভাবে মিসিসিপি কোড § ৬৫-৩-৩ হিসেবে নথিবদ্ধ আছে, এবং মহাসড়কটিকে মিসিসিপি ডিপার্টমেন্ট অব ট্রান্সপোর্টেশন দ্বারা পরিচালনা করা হয়ে থাকে।

এমএস ৭৯২ মহাসড়কটি ইউএস ৪৫ এর টি-ছেদ থেকে শুরু হয় যেটি ব্ল্যাক পেরিরি ওয়াল্ডলাইফ ম্যানেজমেন্ট এলাকার কাছাকাছি অবস্থিত।স পরে এটি কারসন সড়কের মধ্য দিয়ে কিছু গাছপালা ও কৃষি জমির মধ্য দিয়ে পূর্ব দিকে যাত্রা করে। গান ক্লাব সড়ক এসে সড়কটি সম্পূর্ণভাবে আড়াআড়ি ভাবে কৃষি জমির মধ্য দিয়ে চলে যায়। প্রায় ৩.৫ মাইল পর কারসন সড়ক, ওয়ারহাউজ সড়কের সাথে ছেদ করে এবং সড়কটি সেলুলোজ ফাইবার কারখানার দিকে চলে যায়। পরবর্তীতে এমএস ৭৯২ সড়কটি  দক্ষিণ-পূর্ব দিকে ওল্ড ম্যাকোন সড়কের দিকে ঘুরে যায়, এবং একটি নদী অতিক্রম করে। পরে সড়কটি প্লাম গ্রোভ সড়কের দক্ষিণ দিক দিয়ে কিছুটা পশ্চিমে চলে যায়। একটা খাঁড়ি অতিক্রম করার সময় ওল্ড ম্যাকোন সড়কটি নোক্সুবি কান্টিতে প্রবেশ করে।পরিশেষে এমএস ৭৯২ সড়কটি  দক্ষিণে কয়েক মাইল যাত্রা করে এবং এমএস ৩৮৮ সড়কে গিয়ে শেষ হয়।

ইতিহাস 
ইউএস ৪৫ থেকে এমএস ৩৮৮ সড়কদুটি সংযুক্ত করার সময় এই সড়কটি নির্মাণ করা হয়। এমএস ৭৯২ সড়কটি সম্পূর্ণ বাধাঁনো, এবং এখন পর্যন্ত উল্লেখযোগ্য কোনো পরিবর্তন করা হয়নি।

প্রধান সংযোগস্থল

তথ্যসূত্র 

মিসিসিপি অঙ্গরাজ্যের মহাসড়ক
ম্যারিল্যান্ড রুট ৫৫

ম্যারিল্যান্ড রুট ৫৫ (এমডি ৫৫) যুক্তরাষ্ট্রের ম্যারিল্যান্ড রাজ্যের একটি রাজ্য মহাসড়ক। রাস্তাটি ভ্যালি সামিট রোড নামেও পরিচিত। রাস্তাটি ২.৫৩ মাইল (৪.০৭ কি.মি. ) লম্বা। এমডি ৫৫, উত্তরের ভ্যালি সামিট এর এমডি ৩৬ থেকে ক্লারিসভ্যালির  ইউএস রুট ৪০ অল্টারনেট পর্যন্ত বিস্তৃত। রাস্তাটি লা ভ্যালি এলাকাকে, উত্তর পশ্চিমাঞ্চলীয় অ্যালিগানি কাউন্টির জর্জ ক্রিক ভ্যালির মিডল্যান্ডকে সংযুক্ত করেছে। ১৯৫৫ সালে রাস্তাটি  ক্লারিসভ্যালি থেকে ভ্যালি সামিট পর্যন্ত পাকা করা হয় এবং ১৯৩০ সাল নাগাদ মিডল্যান্ড পর্যন্ত বর্ধিত করা হয়। যদিও ১৯৭০ সালের দিকে রাস্তাটিকে ভ্যালি সামিটের কাছাকাছি বন্ধ করে দেওয়া হয়েছিল।

রাস্তার বিবরণ

এমডি ৫৫ ভ্যালি সামিটের অন্তর্গত জর্জ ক্রিক রোডের এমডি ৩৬ থেকে শুরু হয়। দুই লেন বিশিষ্ট রাস্তাটি ভ্যালি সামিট থেকে ভ্যালি ব্রাডডক হয়ে ক্লারিসভ্যালির দিকে অগ্রসর হয়। রাস্তাটি ভ্যালি সামিটের আবাসিক এলাকা হয়ে পূর্বদিকে চলতে থাকে। যদিও বর্তমানে এমডি ৫৫ দিয়ে সহজেই ভ্যালি সামিট থেকে ইউনাইটেড মেথোডিস্ট চার্চে যাওয়া যায়, কিন্তু ১৮৮৯ সালের দিকে এখানে রাস্তাটি উত্তরের লোয়ারটাউন এবং মনটেলের দিকে মোড় নিত। রাস্তাটি স্প্রুস হ্যালো হয়ে ইন্টারস্টেট ৬৮ এবং ইউএস ৪০ এর নিচ দিয়ে ক্লারিসভ্যালির দিকে চলতে থাকে। এমডি ৫৫, ইউএস ৪০ এর শেষ হবার পূর্বে ক্লারিসভ্যালি রোডের পাশে অবস্থিত ক্লারিসভ্যালি ইনন কে অতিক্রম করে। ক্লারিসভ্যালি ইনন একটি ১৮০৭ সালে তৈরী ঐতিহাসিক স্থাপনা, যা কিনা ১৯৯৯ সালের অগ্নিকান্ডে ধ্বংস হয়েছিল।

ইতিহাস
ভ্যালি সামিট মিডল্যান্ড অংশটি ১৯৩৮ সালে তৈরী করা হয়। এমডি ৩৬ এর অংশ হিসেবে মিডল্যান্ড এবং ফ্রস্টবার্গ এর মধ্যবর্তি অংশটিকে ১৯৭২ সালের দিকে এমডি ৫৫ এর সাথে জুড়ে দেওয়া হয়। ফলে রাস্তাটি বর্তমান দৈর্ঘ্য লাভ করেছে।  ১৯৫৫ সালে রাস্তাটি  ক্লারিসভ্যালি থেকে ভ্যালি সামিট পর্যন্ত পাকা করা হয় এবং ১৯৩০ সাল নাগাদ মিডল্যান্ড পর্যন্ত বর্ধিত করা হয়।  যদিও ১৯৭০ সালের দিকে রাস্তাটিকে ভ্যালি সামিটের কাছাকাছি বন্ধ করে দেওয়া হয়েছিল।

মূখ্য অংশবিশেষ
পুরো এমডি ৫৫ই অ্যালিগানি কাউন্টিতে অবস্থিত।

আরও দেখুন

তথ্যসূত্র

বহিঃসংযোগ

MDRoads: MD 55
এয়ার জিম্বাবুয়ে

এয়ার জিম্বাবুয়ে (প্রা) লিমিটেড জিম্বাবুয়ের একটি বিমান সংস্থা । হারারের আন্তর্জাতিক বিমানবন্দরে এই বিমানসংস্থার সদর দফতর অবস্থিত[২]। এই এয়ার লাইন্স হারারে থেকে জিম্বাবুয়ের সহিত দক্ষিণ আফ্রিকা, এশিয়া এবং লন্ডন গ্যাটউইকের মধ্যে সংযোগ প্রদান করে থাকে

ইতিহাস 

এয়ার জিম্বাবুয়ে তার নামকরনের পূর্বে ১৯৬৪ সাল পর্যন্ত এয়ার রোডেশিয়া নামে দেশের ভেতর অভ্যন্তরীন রুটে ফ্লাইট পরিচালনা করতো, পরবর্তীতে ১৯৬৭ সালের ১লা সেপ্টেম্বর থেকে এয়ার জিম্বাবুয়ে নামে এটার কার্যক্রম শুরু করা হয়। উত্তরাধিকার সূত্রে এয়ার রোডেশিয়া এর বেশ কিছু সম্পদ অর্জন করে এয়ার জিম্বাবুয়ে যার ভেতর রয়েছে সেন্ট্রাল আফ্রিকান এয়ারওয়েজ করপোরেশন (সিএএসি) এর সদস্য পদ। আরো অর্জন করে বোয়িং ডিসি-৩ এবং দ্রুতগামী বিমান ভিস কাউট। ১৯৭৮ সালে অল্প সময়ের জন্য এয়ার জিম্বাবুয়ে রোডেশিয়া হিসেবে কার্যক্রম চালায়। ১৯৮০ সালে জিম্বাবুয়ে রিপাবলিক প্রতিষ্ঠার পর নবজন্ম হয়ে এয়ার জিম্বাবুয়ের যাত্রা শুরু হয়। দেশের স্বাধীনতা অর্জনের পূর্বেই এটি হারারের সাথে যোগাযোগ রক্ষা করেছিল দক্ষিণ আফ্রিকার দুবরান এবং জো বান সবাগ শহরের সাথে। লন্ডন-গ্যাট উহকোর সাথে ফ্লাইট চালু হয় ১৯৮০ সালের ২রা এপ্রিল। ১৯৮১ সালে  দক্ষিণ এয়ার ওয়েজ থেকে একটি বোয়িং ৭০৭ লিজ নেয়। ৩ টি বোয়িং ৭০৭-৩২০ ক্রয় করেছিল লুফথান্স থেকে। একই সাথে ফ্রাংকফ্রুট সাথে ফ্লাইট চালু করা হয়। ১৯৮০ অর্থবছরে কোম্পানি ৩৩০,০০০ জিম্বাবুয়ে মুদ্রা (২২০,০০০ পাউন্ড) মুনাফা করে। ১৯৮০ সালে কোম্পানিটি জিম্বাবুয়ের একটি বিমান লিভাই অর্জন করে। ১৯৮২ সালে কোয়ান্টাস এর সহায়তায় কোয়ানটাস বোয়িং ৭৪৭ এসপি নিয়ে পার্থ এবং সিডনিতে ফ্লাইট চালু করে। একই সালের মে মাসে সরকার এয়ার জিম্বাবুয়ে অধিগ্রহণ করে ও আফ্রেট এয়ারের সাথে একীভূত হয়ে যায়। আফ্রেট এয়ার জিম্বাবুয়ে আইএটিএর (আইএটিএ) সদস্য পদ অর্জন করে। একই সাথে কোম্পানি তার আঞ্চলিক রুট সম্প্রসারণ করে  গাবোরন, লিংগাইয়ে, লুথাকা ও নাইরোবি পর্যন্ত। ১৯৮২ সালে সিদ্ধান্ত নেয়া হয় যে রোডেশিয়া তাদের রং পরিবর্তন করে জাতীয় রঙ্গে রঙ্গীন হবে।আভ্যন্তরীন রাস্তার বাইরে এটি হারারের সাথে বাফালু রেংগেট বুলাওয়ে, খয়েরু, হয়ানগ ন্যাশনাল পার্ক, মাসভিনগো এবং ভিক্টরিয়া ফলস এবং আঞ্চলিক ফ্লাইট ব্লান্টায়ার, দুরবান, গাবরান, জোহান সবারগ, লুফাকা এবং নাইরোবি পাশাপাশি আন্তর্জাতিক রুট এথেন্স, ফ্রাংকফ্রুট এবং লন্ডন ফ্লাইট পরিচালনা করতে থাকে। কোয়ান্টাস বোয়িং ৭৪৭ এম্পি দিয়ে হারারে-পার্থ-সিডনি রুট পরিচালিত হতো।মায়েরেস্ক থেকে লিজ নিয়ে বোয়িং ৭৩৭-২০০ ফেরত দেয়া হয় এবং ১৯৮৭ সালে জিএই ১৪৬-২০০ ক্রয় করা হয়।

ব্যবসায়িক ধারা 
এ্যায়ার জিম্বাবুয়ে আনেক বছর ধরেই একটি লোকসান বহনকারী প্রতিষ্ঠান হিসাবে পরিগণিত হতো অনিয়মিত সেবা প্রদানের কারণে। যদিও বিমানসংস্থাটি ছিল সরকারী, তথাপি পরিপূর্ণ বাৎসরিক রিপোর্ট প্রকাশিত হয়নি অনেক দিন বরং সর্বশেষ যেবার অডিটেড এ্যানুয়াল রিপোর্ট প্রকাশিত হয়েছিল সেটা ছিল ১৯৯৮ সাল। তথাপি বিভিন্ন সূত্র থেকে পাওয়া তথ্য অনুযায়ী প্রতিষ্ঠানটি ২০১৩ সালে ৪৪.৮ মিলিয়ন ডলার লোকশান করেছিল।

তথ্যসূত্র 

আফ্রিকার বিমান সংস্থা
সরকারি মালিকানাধীন বিমান সংস্থা
১৯৬৭-এ প্রতিষ্ঠিত
রাষ্ট্রায়ত্ত বিমান পরিবহন সংস্থা
নিউ ব্রান্সউইক রুট ৯৫

রুট ৯৫ নিউ ব্রান্সউইকের ১৪.৫ কিলোমিটার (৯.০ মাইল) দীর্ঘ একটি প্রাদেশিক মহাসড়ক, যা যুক্তরাষ্ট্রের মেইনের হৌলটনের নিকটে অবস্থিত হৌলটন-উডস্টক বর্ডার ক্রসিং থেকে কানাডার নিউ ব্রান্সউইকের উডস্টকে ট্রান্স-কানাডা হাইওয়ের একটি অংশ রুট ২ পর্যন্ত ইন্টারস্টেট ৯৫ (আই-৯৫) এবং ইউ.এস. রুট ২ (ইউ.এস. ২)  এর মধ্যে সংযোগস্থাপনকারী রুট। রুট ৯৫ নির্মাণের পূর্বে দুই শহরের মধ্যবর্তী সংযোগ "রুট ৫" হিসেবে ব্যবহৃত হতো। ২০০৭ সালে নিউ ব্রান্সউইকের সরকার রুট ৯৫-কে এর সম্পূর্ণ দৈর্ঘ্যের একটি পূর্ণাঙ্গ সড়কে পরিণত করার উদ্দেশ্যে রাস্তার কাজের একটি প্রকল্প সম্পন্ন করেন।

রুটের বর্ণনা 
আই-৯৫ এবং ইউ.এস. ২ এর সম্প্রসারণ হিসেবে রুট ৯৫ মেইন-নিউ ব্রান্সউইক সীমান্তে হৌলটন-উডস্টক বর্ডার ক্রসিং থেকে শুরু হয়েছে। দুই দেশের সীমানা ইস্টার্ন টাইম জোন এবং আটলাণ্টিক টাইম জোনের মধ্যবর্তী সীমানাও নির্দেশ করে।  মহাসড়কটি উডল্যাণ্ড হয়ে উত্তরপূর্ব দিকে যাবার সময় ডায়মণ্ড সংযোগ/আংশিক মহাসড়ক সংযোগের মাধ্যমে রুট ৫৪০-এর সাথে এর প্রথম সংযোগে পৌঁছার সময় রিচমণ্ড কর্ণার এবং বেলভিল অতিক্রম করে। আরও পূর্বে গিয়ে মহাসড়কটি ভিভগ্লেন সড়কের পূর্বগামী নিষ্ক্রমন পথকে ছেদ করার আগে প্লেমাছ সড়ক অতিক্রম করে রুট ৫৫৫ এর সাথে সংযুক্ত হয়। মহাসড়কের সর্বশেষ নিষ্ক্রমন পথ রুট ২ সাথে একটি তূর্যসদৃশ সংযোগ যা উডস্টকে ট্রান্স-কানাডা মহাসড়কের একটি অংশবিশেষ।

ইতিবৃত্ত 
কমপক্ষে ১৯২৭ সাল পর্যন্ত বিদ্যমান থাকা হৌলটন থেকে উডস্টক সংযোগকারী সড়ক, ১৯৩৮ থেকে ১৯৫১ সালে রুট ৫ হিসেবে চিহ্নিত করা হয়। ১৯৮০ সালের অব্যবহিত পূর্বের বছরে বর্তমান রুট ৯৫ নির্মাণ করা হয় এবং ১৯৮১ সালে রুট ৯৫ হিসেবে এর নামকরণ করা হয়। ১৯৮৯ সালে রুট ৯৫ এবং রুট ২ এর মধ্যবর্তী ছেদন একটি সংযোগে রুপান্তরিত করা হয়।  ২০০৭ সালে নিউ ব্রান্সউইকের পরিবহন ব্যবস্থা বিভাগ রুট ৯৫ কে একটি দুই লেনের অবিভক্ত মহাসড়ক থেকে ভিন্ন ক্রমানুসারে সাজানো চার লেনের ফ্রিওয়েতে রুপান্তরিত করার নিমিত্তে ৩৩ মিলিয়ন কানাডিয়ান ডলারের নির্মাণ প্রকল্প সম্পন্ন করে। প্রদেশটি ব্রান-ওয়ে হাইওয়ের সাথে ২০২৩ সাল পর্যন্ত মহাসড়কটি রক্ষণাবেক্ষণের জন্য চুক্তি করে।

নিষ্ক্রমন পথের তালিকা

তথ্যসূত্র

বহিঃসংযোগ 
 রুট ৯৫/রুট ৫৪০ ট্রাফিক ক্যামেরা
অবধ আসাম এক্সপ্রেস

অবধ অসম এক্সপ্রেস একটি এক্সপ্রেস ট্রেন যা মূলত ভারতীয় রেলওয়ে-উত্তর সীমান্ত রেল অঞ্চলে পড়েছে। ট্রেনটি ভারতের নতুন তিনসুকিয়া এবং লালগড় জংশনের মধ্যে আসা যাওয়া করে থাকে। বর্তমান সময় পর্যন্ত রেল গাড়িটি একটি খুব বিরল রেকর্ডের অধিকারী। রেল গাড়িটি প্রতিদিন চলা ভারতের সবচেয়ে দীর্ঘ যাত্রার রেলগাড়ী হিসাবে পরিচিত যা প্রায় ৩০৭২ কিলো মিটার দুরত্ব অতিক্রম করে ৬৭ ঘণ্টা ১৫ মিনিটের যাত্রাতে (প্রায় ৩ দিন ব্যাপী)। 

রেল গাড়িটি যখন নতুন তিনসুকিয়া থেকে লালগড় জংশনে গমন করে তখন ১৫৯০৯ নাম্বারটি ধারণ করে যাত্রা করে এবং ফিরতি পথে ১৫৯১০ নাম্বারটি ধারণ করে আসে। রেল গাড়িটি ৯ টি রাজ্যকে সেবা প্রদান করে থাকে। যেগুলি হলো আসাম, নাগাল্যান্ড, পশ্চিমবঙ্গ, বিহার, উত্তরপ্রদেশ, দিল্লী, হরিয়ানা, পাঞ্জাব এবং রাজস্থান।

বগি সমূহ 
১৫৯০৯/১০ নিউ তিনসুকিয়া লালগড় অবধ আসাম এক্সপ্রেসের বর্তমান বহরে আছে ১ টি এসি, ২ টি টায়ার, ২ টি এসি ৩ টায়ার, ১১ টি স্টিপার ক্লাস, ৪ টি সাধারণ ইউনিভার্সড এবং ২ টি বসার জাগেজ র‍্যাক। এর বাইরে ট্রেনটি বহন করে প্যান্টি কার কোচ, এবং ৪ টি উচ্চ মান সম্পন্ন পার্সেল ভ্যান। ভারতীয় রেল ব্যবস্থার যে জিনিসটি প্রায়শই ঘটে থাকে তা হলো ভারতীয় রেলওয়ে চাইলে চাহিদা অনুযায়ী বগির ভেতরের সাজস্বজ্জা পরিবর্তন সাধন করতে পারেন সাথে সাথে বগির সংথ্যা কিম্বা বগির ধরন।

সেবাসমূহ 
১৫৯০৯ নিউ তিনসুকিয়া লালগড় অবধ আসাম এক্সপ্রেস প্রায় ৩০৭৩ কিলোমিটার পথ পাড়ি দেয় ৬৭ ঘণ্টা ০৫ মিনিটে [ ৪৫.৯০ কিমি/ঘণ্টা ২৯ মাইল প্রতি ঘণ্টায়] এবং ৬৭ ঘণ্টা ১৫ মিনিটে ৫৯০১০ লালগর নিউ তিনসুকিয়া অবধ আসাম এক্সপ্রেস নামে [৪৬.৩২ কিমি/ঘণ্টা (২৯ মাইল প্রতি ঘণ্টায়)] ফেরৎ আসে। ট্রেনটিতে একটি প্রেন্ট্রি কার কোচ আছে যেখানে খাবার ব্যবস্থা আছে। ট্রেনটির সর্বোচ্চ গতিসীমা উঠে ১১০ কিলোমিটার প্রতি ঘণ্টায় এবং সর্বনিম্ন গতিসীমা থাকে ৪৬.১১ কিলোমিটার প্রতি ঘণ্টায়।

১৫৯০৯/১০ নিউ তিনসুকিয়া লালগড় অবধ আসাম এক্সপ্রেস চলাচল করে নিউ তিনসুকিয়া জংশন হয়ে দিমাপুর, লামডিং জংশনম গোয়াহাটি, নিউ কোচবিহার, নিউ জালালপুর, স্টুয়ার্ড জংশন থেকে লালগর জংশন। এটার ভাটিন্ডা জংশনে দিকে যাত্রা করার স্বাধিনতা রয়েছে।

ইঞ্জিনসমূহ 
যেহেতু ট্রেনটি বিশাল একটি পথ অতিক্রম করে যা তড়িৎতায়িত নয় সেহেতু এটি শিলিগুরী ভিত্তিক ডব্লিইউডিপি ৪বি ইঞ্জিন ব্যবহার করে এটির সমগ্র যাত্রাপথে।

সময়সূচি 
১৫৯০৯ নতুন তিনসুকিয়া লালগড় অবধ আসাম এক্সপ্রেস নতুন তিনসুকিয়া জংশন ছেড়ে যায় প্রতিদিন ভারতীয় সময় সকাল ১০:৪০ ঘটিকায় এবং লালগড় জংশন পৌছে চতূর্থ দিন ভারতীয় সময় সকাল ০৫:৪৫ ঘটিকায়। ১৫৯১০ লালগর নতুন তিনসুকিয়া অবধ আসাম এক্সপ্রেস লালগড় জংশন ছেড়ে যায় প্রতিদিন ভারতীয় সময় সন্ধা ১৯:৪৫ ঘটিকায় এবং নতুন তিনসুকিয়া জংশন পৌছে যাত্রার চতুর্থ দিন বিকাল ১৫:০০ ঘটিকায়।

তথ্যসূত্র 

ভারতের নামযুক্ত যাত্রীবাহী ট্রেন
ভারতের এক্সপ্রেস ট্রেন
আসামের রেল পরিবহন ব্যবস্থা
পশ্চিমবঙ্গের রেল পরিবহন
বিহারের রেল পরিবহন
উত্তরপ্রদেশের রেল পরিবহন
দিল্লির রেল পরিবহন
নিউ ইয়র্ক স্টেট রুট ২৯৩

নিউ ইয়র্ক স্টেট রুট ২৯৩ (এনওয়াই ২৯৩) হলো যুক্তরাষ্ট্রের নিউ ইয়র্কের অরেঞ্জ কাউন্টির পূর্ব দিকে অবস্থিত একটি মহাসড়ক। এর দৈর্ঘ্য ৬. ৮২ মাইল (১০.৯৮ কিমি)। রাস্তাটা শুরু হয় উডবুরির ইউ.এস. রুট ৬-এ (লং মাউন্টেন পার্কওয়ে হিসেবে পরিচিত) । এরপর উত্তরপশ্চিম দিকে এগিয়ে হাইল্যান্ডস শহরের ভিতর ইউএস ৯ডব্লিউ আর এনওয়াই ২১৮ এর সংযোগস্থলে গিয়ে শেষ হয়েছে। রাস্তাটার আশেপাশের বেশিরভাগ জায়গাই সরকারি বা সামরিক কাজের জন্যে সংরক্ষিত, তাই এর আশেপাশে উল্লেখযোগ্য কোনো লোকালয় বা জায়গা নেই। তবে তারপরেও এতে প্রচুর গাড়ি দেখা যায়, কারণ ওয়েস্ট পয়েন্টের ইউনাইটেড স্টেটস মিলিটারি একাডেমী আর নিউ ইয়র্ক স্টেট থ্রুওয়ে-এর মধ্যবর্তী এটাই সবচে বড় রাস্তা।

১৯২০ এর দশকের মাঝামাঝি রাস্তাটা নির্মাণ কাজ শুরু হয়। শুরুতে এনওয়াই ২৯৩ আসলে এনওয়াই ৩৭ এর একটা অংশ হিসেবে বানানোর পরিকল্পনা করা হয়। কিন্তু ১৯২৮ এর দিকে ইউএস ৬ কে পুনর্বিন্যস্ত করে পুরো এনওয়াই ৩৭ কে এর সাথে জুড়ে দেয়া হয়। ১৯৩৪ সালে ওয়েস্ট পয়েন্টকে এড়িয়ে দক্ষিণ দক্ষিণ দিকে যাওয়ার জন্যে ইউএস ৬ এর নকশায় আরও একবার পরিবর্তন করা হয়। আর একাডেমীর ভিতর দিয়ে যে অংশটুকু হওয়ার কথা ছিলো সেটাই পরিণত হয় এনওয়াই ২৯৩ তে।

পথের বর্ণনা 

এনওয়াই ২৯৩ উডবুরির হারিম্যান স্টেট পার্কে ইউএস ৬ এর একটা সংযোগ সড়ক হিসেবে শুরু হয়েছে। জায়গাটা থ্রুওয়ে এর পূর্বে ২ মাইল (৩.২ কিমি) এর কম দূরত্বে অবস্থিত। এরপর রাস্তাটা মোটামুটি পূর্ব-উত্তর দিকে হারিম্যানদের জমিজমা আর USMA এর সংরক্ষিত এলাকার ভিতর দিয়ে এগিয়ে গেছে। এসব এলাকার প্রায় পুরোটাতেই সাধারণ জনগনের প্রবেশ নিষিদ্ধ। এনওয়াই ২৯৩ এর পরবর্তী প্রধান সংযোগ হলো হাইল্যান্ডের ইউএস ৯ডব্লিউ আর এটাই এর উত্তর দিকের শেষ প্রান্ত। এনওয়াই ২১৮ও সেখানে থেকেই ইউএস ৯ডব্লিউ থেকে বিচ্ছিন্ন হয়ে সুড়ঙ্গ পার হয়ে পূর্ব দিকে চলে গেছে। ওয়েস্ট পয়েন্টের ওয়াশিংটন গেট এখান থেকে কাছেই।

এনওয়াই ২৯৩ এর দক্ষিণ প্রান্তের কাছেই লং পাথ নামের একটা পায়ে হাটার রাস্তা বনের ভিতর চলে গেছে। ট্রাক জাতীয় গাড়িগুলোর ইউএস ৬ ব্যবহার কয়া নিষিদ্ধ। তাই ট্রাক ড্রাইভারেরা এনওয়াই ২৯৩ দিয়েই ইউএস ৯ডব্লিউ তে যায়।

ইতিহাস 

১৯২০ এর দশকের মাঝামাঝি পূর্ব-পশ্চিমে মনরো আর কানেকটিকাটকে সংযুক্ত করতে এনওয়াই ৩৭ রাস্তাটা নির্মাণের পরিকল্পনা করা হয়। এনওয়াই ২৯৩ ছিলো এই এনওয়াই ৩৭ এর একটা অংশ। ১৯২৭ সালে AASHO ইউ .এস . হাইওয়ে সিস্টেমের প্রথম পথ নির্দেশিকা প্রকাশ করে। সেখানে নিউ ইয়র্কের ভিতর দিয়ে পোর্ট জার্ভিস থেকে কিংস্টন পর্যন্ত দীর্ঘ বর্তমান ইউএস ২০৯ রাস্তাটাকে ইউএস ৬ হিসেবে দেখানো হয়। তখন ইউএস ৬ এর শেষ প্রান্ত ছিলো কিংস্টনে আর শুরু ছিলো ড্যানবুরির কানেকটিকাট রাজ্য সড়কে। ১৯২৮ সালে ইউএস ৬ কে পূনর্বিন্যস্ত করে পোর্ট জার্ভিস থেকে এর বর্তমান বিন্যাসের কাছাকাছি একটা নকশা করা হয়। উডবুরি থেকে বিয়ার মাউন্টেইন ব্রিজ পর্যন্ত যাওয়ার পর এর সাথে এনওয়াই ৩৭ এর সেন্ট্রাল ভ্যালী থেকে হাইল্যান্ডস পর্যন্ত অংশটাও জুড়ে দেওয়া হয়। ফলে এটা হাইল্যান্ডের দক্ষিণে সেতুর কাছাকাছি ইউএস ৯ডব্লিউ এর সাথে মিলিত হয়। ১৯৩৪ সালে ওয়েস্ট পয়েন্টকে এড়িয়ে  দক্ষিণ দিকে যাওয়ার জন্যে আবারো ইউএস ৬ এর নকশা পরিবর্তন করা হয়। আর একাডেমীর ভিতর দিয়ে যেটা অংশটুকু হওয়ার কথা ছিলো সেটুকুর নাম দেওয়া হয় এনওয়াই ২৯৩।

প্রধান সংযোগ সড়ক

তথ্যসূত্র

বহিঃসংযোগ

নিউ ইয়র্ক অঙ্গরাজ্যের মহাসড়ক